Christine Neubauer. "Kristin Neubauer"' (1962-yil 24-iyunda Myunxenda tugʻilgan) — germaniyalik aktrisa va ijodkor. Hayoti va ijodi. Yoshligi. Kristin Neubauer nashriyotchining qizi boʻlib, uning ajdodlarining kelib chiqishi Myunxen,Quyi Bavariya, va Svabiyalik. U Nymphenburgdagi Meri Uord oʻrta maktabida oʻqigan va 1978-yilda maktabni tamomlagan. U ikki semestr davomida psixologiyani oʻrgangan, keyinchalik esa aktyorlik saboqlarini olgan. U Nyu-Yorkdagi Li Strasberg teatr va kino institutida tahsil olgan va 1980-yillarning boshlarida Myunxen volksteatri va Jugend teatrida ishlagan. Filmdagi faoliyati. "Andro-Jäger" (1984) serialidagi bedarak yoʻqolgan chaqaloqning onasi rolida televideniyedagi debyutidan soʻng Neubauer oʻzining „Tapetenwechsel“ (1984) nomli filmida debyut qiladi. U boshqa televizion filmlarda kichik rollarda ishtirok etganidan soʻng, 1987-yilda „Löwengrube“ teleserialida keng eʼtirofga sazovor boʻladi. 1992-yilda u Traudl Grandauer obrazi uchun mukofotga sazovor boʻldi. 2008-yil 14-aprelda u Buyuk Britaniya teleserialining nemis tiliga moslashtirilgan „Das Geheimnis meiner Familie“ epizodida oʻz oilasi tarixini oʻrganib chiqdi. Aktrisa sifatidagi faoliyatidan tashqari, Neubauer kitoblar muallifi sifatida ham nom qozondi. Shaxsiy hayoti. Neubauer oʻzining bolalikdagi sevgilisi, sport jurnalisti va „Bayerischer Rundfunk“ telekanalining boshlovchisi Lambert Dinzingerga turmushga chiqdi. Ularning 1992- yilda tugʻilgan oʻgʻli 2004-yilda Neubauerning „Eva Zacharias“ filmida ikkinchi darajali rol oʻynagan. Hatto 2011-yilning yanvar oyida ajralishlarini eʼlon qilgandan keyin ham er-xotin Pullachda birga yashagan. 2011-yil noyabrida Neubauer ajrashish uchun ariza berdi, bu 2014-yil noyabr oyida boʻlib oʻtdi. 2012-yil oʻrtalaridan boshlab u chililik fotograf Xose Kampos bilan munosabatda boʻlgan. Ijtimoiy holati. 2007-yil Kristin „Neubauer Save the Children“ bolalar xayriya tashkilotiga aʼzo boʻlgan. Bundan tashqari, u 2007-yil oktyabr oyida Germaniya Qizil Xoch elchisi qilib saylangan.